עידית סולקין

עידית סולקין (נולדה ב-10 במאי 1973) היא מוזיקולוגית, מוזיקאית ומרצה ישראלית. כותבת ומלחינה פזמונים ושירי משחק לילדים, מתמחה בקשר שבין פעילות מוזיקלית להתפתחות הילד. סולקין נולדה בשנה האזרחית 1973 לעדי סולקין ואסתי סולקין, שניהם עוסקים בחינוך. גדלה בתל אביב. התגייסה לצה"ל ושירתה במשרד הביטחון. סולקין בעלת תואר ראשון במוזיקולוגיה ותואר שני בייעוץ חינוכי מאוניברסיטת תל אביב, תעודת הוראה במוזיקה ממכללת לוינסקי לחינוך, תואר שלישי במדעי המוזיקה מאוניברסיטת בן-גוריון בנגב ופוסט דוקטורט בתקשורת בדגש על מדיה וילדים. הדוקטורט של סולקין התבצע במעבדה לחקר המוזיקה והתמקד בהשפעות של מוזיקה על התפתחות מוטורית, חברתית וקוגניטיבית של ילדים. מחקר הפוסט-דוקטורט שלה עוסק בהשפעות המדיה על מרחב הילדות וההורות. סולקין לימדה 9 שנים במחלקה לאמנויות בחטיבת מדעי המוזיקה ולאחר מכן לימדה במחלקה לתקשורת באוניברסיטת בן-גוריון בנגב. מעבירה קורס להכשרת מורות לריתמיקה במכללת "דעת - מוזיקה ושילוב אמנויות" ומלמדת במכללה האקדמית לחינוך גבעת וושינגטון. סולקין חברה בעמותת "הפורום הדיגיטלי – שומרים על הילדים ברשת" ובמסגרתה היא מרצה בימי עיון ומעבירה הכשרות לאנשי מקצוע; בשנת 2019 הצטרפה למחאת הורים שיצאו נגד מילות השיר והקליפ הפרובוקטיבי "מים" של דודו פארוק. סולקין כותבת ומלחינה פזמונים ושירי משחק לילדים, יצירותיה עוסקות בקשר שבין פעילות מוזיקלית להתפתחות הילד. במהלך השנים הוציאה 11 אלבומים מוזיקליים ו-3 תקליטורי DVD של תוכניות ילדים שכתבה והפיקה. סולקין שיתפה פעולה עם המעבד והפסנתרן הישראלי דוד סופר במספר אלבומים וקטעים מתוך התוכניות שלה שודרו בערוץ "הופ" ו-"לולי". 2006 - שעה עם עידית 2010 - בגן עם עידית 2007 - שירים של משחק 2007 - חגיגה של קיץ 2008 - שירים של בוקר אור 2009 - שירים של חורף 2011 - שירים של אביב ופסח 2011 - חיות עושות שטויות 2011 - חגיגה במשפחה 2012 - חגיגה מדליקה בחנוכה 2016 - מוריה-יה סולקין נשואה ואם לשלושה ילדים, מתגוררת בתל אביב. אתר האינטרנט הרשמי של ד"ר עידית סולקין - מוסיקה מדיה והתפתחות ילדים סרטונים בערוץ של עידית סולקין - מוזיקה טובה לילדים, באתר יוטיוב ד"ר עידית סולקין מתארחת בתוכנית "מחוץ לזמן" עם אהרן ברנע, סרטון באתר יוטיוב (אורך: 27:13) עידית סולקין, ברשת החברתית פייסבוק כתבות ליטל רוזנשטיין, מדריך: כשהילד מגיע להצגה, ועושה הצגה, באתר nrg‏, 10 בדצמבר 2008 Yuval Azoulay, Study: Children's Songs, Clapping Games Improve Motor and Cognitive Skills, באתר הארץ, 27 באפריל 2010 Judy Siegel-Itzkovich, SING, CLAP HANDS FOR BETTER COGNITIVE AND MOTOR SKILLS, The Jerusalem Post, ‏29 באפריל 2010 (באנגלית) כרמית ספיר-ויץ, לייק ל-ע.הלל: האם שירי הילדים מפעם ישרדו?, באתר nrg‏, 24 במאי 2011 קרין מגריזו, ‏הילדים מנג'סים? תשמיעו להם טראנס, באתר ‏מאקו‏, 26 בספטמבר 2011 מירב דוסטר‏, מוצרט אאוט - מלמלולים אין, באתר וואלה, 13 בינואר 2014 ד"ר עידית סולקין, באתר מרכז מצוינות LINKS ד"ר עידית סולקין, באתר אוניברסיטת בן גוריון בנגב Dr. Idit Sulkin, אוניברסיטת בן גוריון בנגב (באנגלית)(הקישור אינו פעיל) "מוזיקה והתפתחות לקטנטנים" בקורס הכשרת מורות לריתמיקה במכללת "דעת", באתר פייסבוק, ‏8 בפברואר 2017 כוכבי הילדים של הגבעה, באתר פייסבוק, ‏13 בינואר 2019 קרן אידלזון, שומרים על הילדים ברשת, באתר בלינקר – פורטל חדשות מקומיות נועם (דבול) דביר, שמעון יעיש, "החלטנו להגיד די; די להרעיל את הילדים שלנו, די לדודו פארוק", באתר ישראל היום, 18 במרץ 2019 עידית סולקין, באתר מוזיקה ישראלית מוצרים, באתר האתר של עידית סולקין שירים מתוך הגן של עידית : בוקר של אור - ערוץ לולי, סרטון באתר יוטיוב (אורך: 1:33) שירי ילדים לפיתוח מוטוריקה וביטחון עצמי, באתר ערוץ 7, 28 בפברואר 2006